"อร่อย ขนมจีบ ซาลาเปา" ขนมจีบลูกใหญ่ กับซาลาเปาไส้แยะ แนะให้ลองมาทาน !!

ร้านขายอาหารร้านนี้ขายอาหารแค่ 2 อย่างคือ ขนมจีบ และซาลาเปา แต่แค่ 2 อย่างนี้ก็มีลูกค้ามาอุดหนุนกันไม่ขาดสายแล้ว....ตัวร้านตั้งอยู่ใกล้ๆ วัดโสมฯ ตรงทางออกถนนพะเนียง ให้เดินออกมาจากวัดตามถนนพะเนียง ประมาณ 50 เมตร ก็จะเจอร้าน ตัวร้านเป็นห้องแถวเล็กๆ โบราณๆ ข้างหน้าร้านจะมีซึ่งอบขนมจีบและซาลาเปาวางไว้ อุ่นร้อนๆ เมื่อลองเปิดออกดูจะเห็น ซาลาเปาและขนมจีบวางอยู่เต็มหน้าทานมากๆ สำหรับเรื่องการบริการของทางร้านแม่ค้าเจ้าของร้านเอาใจใส่ดีครับ ความสะอาดค่อนข้างธรรมดา รสชาติอาหารเมื่อซื้อกลับมาทาน เป็นดังนี้

1. ซาลาเปา ซื้อมาอย่างละ 1 ลูก ลูกที่ให้มาถือว่าคุ้มเพราะลูกใหญ่ แป้งบาง ไส้แบบเต็มๆ รสชาติอร่อยใช้ได้ 
2. ขนมจีบ ลูกใหญ่ๆ เนื้อไม่แน่นมาก แต่เด้งใช้ได้ ทานเข้ากันกับน้ำจิ้ม อร่อยดีครับ

โดยรวม ร้านนี้เป็นร้านขายขนมจีบ ซาลาเปา ที่การบริการดี ความสะอาดธรรมดา ราคาถูกเมื่อเทียบกับปริมาณ ราชาติอาหารที่ได้ลองทานอร่อยใช้ได้ เพื่อนๆ ผ่านมาลองมาทานกันนะครับ !!